Caldo+Verde

Ingredienser:
2 ss fin olivenolje 600 g melne poteter, skrelt og skåret i terninger 2 finhakkede hvitløkfedd 1 ¼ liter vann ev. 2 ss flytende konsentrert grønnsakfond salt 200 g grønne blader, f.eks spinat, grønnkål eller finstrimlet mangold 4 ss finhakket koriander

Tilberedning:
Caldo verde er en spesialitet fra Minho, og den serveres over hele Portugal. Den krever egentlig couve, en mørkegrønn kål som sjelden kan skaffes utenfor den iberiske halvøy, så du må antakelig ertsatte den med grønnkål. Bland olje, poteter og hvitløk i en tykkbunnet kjele og vend det sammen over varmen til oljen er jevnt fordelt, 3-4 minutter. Hell på ½ liter av vannet og eventuell grønnsakfond (brukes ikke i originalen). Salt lett og kok opp. La suppen småkoke under lokk til potetene er møre, 12-15 minutter. Ta potetene opp med hullsleiv og mos eller press dem ned i kokevannet igjen. Tilsett resten av vannet. Kok opp og rør inn alt det grønne, også korianderen. La suppen småkoke i 1-2 minutter til, men ikke mer, for grønnsakene må ikke miste spensten. Smak til med salt. Server suppen i varme suppeboller med noen løvtynne pølseskiver og et par dråper olivenolje. Har du muligheten så bruk chorizo- eller salsiccia-pølser.